Man-hoekies…of hoeke? – Bali Drome
Manne het hul hoeke nodig.
Siende dat ek amper sestig is, het ek besluit van nou af gaan my ‘sê’ sterker deurkom. Ek verdien dit! As ek in die spieël kyk, is dit ñ feit.
So hier begin ons.
Bertus hou van ñ kroeg…alhoewel hy nie eers vreeslik drink nie. ñ Castle Light, en hy is tevrede. Enige iets sterkers gee hom erge hoofpyn, en hy haat ñ hoofpyn.
Hier by ons het hy sy eie, eie drie x kuierplekke. Eerstens, op die boonste stoep. Enige man wil ñ bier kan drink terwyl hy die viswaters dophou. Of hy nou van dam-vis hou of nie. Mens moet die ouens op hul bote ‘uit-check’. Want jy mag.
Nommer twee man-hoek is naby die kombuis. En langs die hysbak…vir ingeval die Castle-Light in die son gestaan en gis het. Dan kan die man-mens inklim, ñ knoppie druk, en in die slaapkamer opeindig.
Derde man-plek is onder by die lapa. Kan nie in wintertyd gebruik word nie, so ek plaas huidiglik nie ñ foto nie. Dis te flippen koud om nou af te gaan en te gaan afneem. Hier is waar die GROOT kuiers plaasvind. Soos as beide seuns en drie skoonseuns gelyktydig opdaag vir samesprekinge…of gewoon net Brandewyn- kuiers. Met Bertus as die “designated” hysbak bestuurder…want hy verdra mos nou nie ñ hoofpyn nie.
Synde dat ons langs die dam bly, is daar ñ kuier-boot ook betrokke. Huidiglik nie in gebruik nie, want die hiasinte het ons oorgeneem.
So wat is my punt hier.
As ñ ouer vrou, is hierdie my bydrae tot huweliksgeluk.
Gun hom sy “man-cave”, sy man-plek; hy vra eintlik nie so baie nie.
In elk geval nie so baie soos ons nie.
Ps. As ekwivalent van die man-hoek, is vir my ñ naaldwerk kamer ingerig…??? En my masjiene is gediens. So wat om nou hiermee te doen. Is dit net dalk ñ skimp?
“On second thoughts.”
“Skip” die man-hoek gedagte. Dit beteken niks.
Author travel460Posted on Junie 16, 2017
21 thoughts on “Man-hoekies…of hoeke?”
Junie 16, 2017 om 4:21 nm
Ek dink jy moet een van daai hoekies deps vir wyn hoekies saammet maatjies.
Junie 16, 2017 om 4:23 nm
Jy het ñ punt daar beet. Watter “spot” sal ons verkies? Want onthou, ek is nou hier in beheer…flippen naaldwerk kamer!!!
Junie 16, 2017 om 5:04 nm
Ooooooo ek is veral jaloers op die boonste een. Dink net die heerlike ontbyt wat mens daar kan doen En met die hysbak is ek so gelukkig soos ‘n vark in Palestina
Junie 16, 2017 om 5:25 nm
Ek is ook baie in my skik met die huisbak… stuur al die kos en goete van die kombuisvlak af na die lapa, en terug. Hierdie huis is ouer-mens vriendelik. Ou oom het jare hier gebly en dit wonderlik ingerig. En natuurlik geniet die kleinkinders die op en af ryery terdee. Vadersdag…al drie meisiekinders kom oor. Hierdie laaste sin is net vir jou.
Junie 17, 2017 om 5:08 nm
Ag julle gaan dit so vreeslik geniet ❤
Junie 16, 2017 om 6:35 nm
Ha, ha , ha lekker lag ek nou… ek “laaik” die boonste een die meeste…. en niks van die naaimasjien een nie…. 😉
Junie 16, 2017 om 6:40 nm
1ste plek die heel boonste een, laaste die naaimasjien kamer, daar sal jy my nooit kry nie…. ek kan nie naai nie danksy my ma se suster wat te perfeksionisties was met nate…. ‘n ewige gly daarin gekry 😉
Junie 16, 2017 om 7:04 nm
Ag ek is seker jy mag ook soms van die hoekies vir eiegebruik gebruik. Lekker tee en skons!
Junie 16, 2017 om 7:59 nm
Ek sou die naaldwerk kamer in ń crafting hoekie verander. Met ń wynyskassie en glase op ń rakkie en dan natuurlik so ń plekkie vir tee/koffie en hond uit ń bos gekuier het!!!! Hande besig met ń ietsie. ń Rooi wyn op die sy en ń kuiertjie, dit klink nou briljant!!
Junie 17, 2017 om 4:53 vm
Jou plan wen loshande. Al hierdie oulike idees wat jy daagliks op my skoot kom neersit…
Junie 17, 2017 om 3:59 vm
Julle plek is pragtig….en al die kuierhoekies! Mens kan dalk nie uitgekuier word daar by julle nie?
Junie 17, 2017 om 5:00 vm
Jong Danie, nou praat jy waar. Te veel kuiers…
Junie 17, 2017 om 5:48 vm
Oulik geskryf…mans moet hul eie plekkies hê…dit hou hulle onder jou voete ook uit,veral as hulle afgetree is.
Junie 17, 2017 om 6:33 vm
Ooooooo, mal oor naaldwerk kamer, dink moet verf hoekie ook maak. Kan ons darem lekker arts en crafts….
Junie 17, 2017 om 8:03 vm
Heerlik gelees!! Oophand-liefde en omgee maak ‘n verhouding so sterk.
Junie 18, 2017 om 6:07 vm
Jo! Daai eerste manhoekie is net die ding! My manhoekie is’n klein werkskamertjie agter die garage. Daar maak ek heel goeters stukkend en stukkende goeters heetemal onredbaar stukkend. Dis ook my salon waar ek my hare en baard trim.
Junie 18, 2017 om 1:29 nm
Ahh! Jou hoekie klink skitterend. ń Plekkie om net Lewies te wees. Gaan dit al beter?
Junie 18, 2017 om 9:12 vm
Mmmmm… te koud vir die lapa?? 😉 Ek dink jy moet hier kom kuier in die winter… dan sal jy koud wardeer!
So btw… ek dink jy moet met my vrou praat… dan kan sy dalk insien dat ek ook ‘n man-hoek moet kry!! 🙂
Junie 18, 2017 om 1:24 nm
Met al jou musiek belangstelling is ek seker jy het jou eie, eie ruimte ingerig, A.J? Ek vries hierdie winter, en as ek so na Game of Thrones kyk, sal ek julle deel van die aarde glad nie oorleef nie. Liewer saam met die drake rondvlieg…ok, as jy niè iets van die series weet nie, het ek jou nou verloor!
Junie 19, 2017 om 4:16 vm
Sorrie… ek doen nie TV nie… behalve krieket!
As I often say… I don’t do other people’s fantasy, I create my own! 😉
Ja… stadig maar seker bou die musiek hoek homself! 😀
Junie 18, 2017 om 3:56 nm
Aspaai, jy het OF insig, OF ingesien . . . As Una voor ha masjiene sit, en sy draai 180 grade om, dan is daar inderwaarheid n flippen wynrakkie en 2 glase . . . “Om beter te kan sien, my kind”, se sy altyd . . . !
Vorige Previous post: Die Woord in my hart.
Volgende Next post: Kleure.